እንግዲህ ለምሳሌነት የእነዚህን የወያኔ ነባር አመራሮች አቋምና የ“መፍትሄ ሃሳቦች” አነሳን እንጂ ነገርዬውን በብዙ የበታች ሹማምንትና “ትግራያዊ ምሁራን” በኩል ከበሮ እየተደለቀበት ይገኛል። ይባስ ብሎ ከሰሞኑ ደግሞ ዶ/ር ገላውዲዎስ የተባሉ ለ“ኢትዮጵያ መላው ጭቁን ህዝብ” እታገላለሁ ይሉ የነበሩ የታሪክ ምሁር ዛሬ እራሳቸውን በወያኔ የታሪክ ቀበኛነት “ጫማ” ስር ወሽቀውና እጅግ አዋርደው በወገናችን ላይ እየተፈፀመበት የሚገኘውን የዘር ማፅዳትና በትግሪያዊነት የመተካት ወንጀል ከማጋለጥና ከማውገዝ አፈግፍገው ለወያኔ አፀያፊ ወንጀል አሳፋሪ የታሪክ ሽፋን ለመስጠት “አራምባና ቆቦ” ሲረግጡ ለማየት ተገደናል። ዛሬ ለዶ/ር ገላውዲዎስና ለመሰሎቻቸው ታሪክን የማጎላዳደፍ ክፉ አባዜ ተገቢውን መልስ መስጠት በወደድን ነበር። ነገር ግን የዚህ ጦማር አላማ አይደለምና በይደር እናቆየዋለን። ይሁን እንጂ ለማስታገሻ ወማስተንፈሻ ይረዳ ዘንድ ግን ለዛሬ የሚከተለውን ኢሳት “በታሪክ ማህደር” ዝግጅቱ ያቀረበውን “Ethnicity and Fascism in Ethiopia Part 1” ጥናታዊ ትምህርት ይመለከቱ ዘንድ በአክብሮት እንጋብዛለን።
